AIŠKINAMASIS RAŠTAS

Dėl būsto, esančio Molėtų r. sav., Čiulėnų sen., Toliejų k., Miško g. 2, pardavimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - parduoti Savivaldybei nuosavybės teise priklausantį būstą nuomininkei V. O. už 15853,91 Eur.

1. Siūlomos teisinio reguliavimo nuostatos:

Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas nustato, kad už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybės tarybos sprendimu gali būti parduodami šie savivaldybei nuosavybės teise priklausantys būstai ir pagalbinio ūkio paskirties pastatai bei jų dalys, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.

1. Laukiami rezultatai:

Lėšos, gautos pardavus Savivaldybės būstą, bus naudojamos Savivaldybės socialinio būsto fondo plėtrai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Nuomininkės V. O. šeima nuo 2009-11-11 metų nuomoja 177,45 kv. m bendro ploto penkių kambarių būstą - gyvenamąjį namą (unikalus Nr. 6297-7003-1012), su ūkiniu pastatu (unikalus Nr. 6297-7003-1023), ūkiniu pastatu (unikalus Nr. 6297-7003-1034), garažu (unikalus Nr. 6297-7003-1045), pirtimi (unikalus Nr. 6297-7003-1056), esantį Molėtų r. sav., Čiulėnų sen., Toliejų k., Miško g. 2 (toliau – būstas). Nuomininkės V. O. šeima nuo 2009-11-11 šį būstą nuomojo kaip socialinį būstą. Pasikeitus šeimos pajamoms 2021 m. spalio 5 d. buvo sudaryta savivaldybės būsto nuomos sutartis Nr. T4-498.

2021 m. gruodžio 14 d. nuomininkė V. O. raštu kreipėsi į Molėtų rajono savivaldybės administraciją dėl būsto pirkimo.

UAB APUS TURTAS nuomojamą būstą su ūkiniais pastatais, garažu ir pirtimi įvertino 17900 Eur.

Išlaidos už turto vertinimą yra 145,20 Eur.

2022 m. sausio 27 d. raštu V. O. kreipėsi į Savivaldybės administraciją dėl šeimos investicijų į nuomojamą būstą įvertinimo.

Molėtų rajono savivaldybės administracijos direktoriaus 2021 m. vasario 18 d. įsakymu Nr. B6-141 „Dėl darbo grupės sudarymo“ sudaryta darbo grupė parduodamų savivaldybės būstų nuomininkų investicijoms įvertinti apžiūrėjo būstą ir nuomininkų investicijas į būstą - pakeistas buto įėjimo duris, pakeistus langus, pakeistus radiatorius, įmontuotą kamino įdėklą- įvertino 2191,29 Eur. Įvertinusi nuomininkų investicijas, Savivaldybės administracija siūlo parduoti būstą už 15853,91 Eur, iš jų 145,20 už turto vertinimą.

Būstas įtrauktas į parduodamų Molėtų rajono savivaldybės būstų ir pagalbinio ūkio paskirties pastatų sąrašą, patvirtintą Molėtų rajono savivaldybės tarybos 2021 m. lapkričio 25 d. sprendimu Nr. B1-258 „Dėl parduodamų Molėtų rajono savivaldybės būstų ir pagalbinio ūkio paskirties pastatų sąrašo patvirtinimo“.